SUR L'HISTOIRE DU XIHI° SIÈCLE. 47 
» de lui, si comme il vous a esté autrefois monstré. Et avoec tout ce, sire, si sera-ce grans 
» diffamations et grans laidure au conte, et mains l'en priseront et douteront se anemi: 
» et porra li cuens chair en grant péril. Et quant li cuens vous voet de tout obéir, li roys 
» de France, qui droit ne veut prendre par devant vous, ne ne se veut mettre en vous, 
» ne par mise, ne par Composition, ne par ordenance, ne par trailiet, ne doit mie porter 
» tel avantage dont li cuens puisse chaïr en si grant péril ne en si grant meschief de sa 
» besoingne. Se vous prient et requièrent que vous, en qui li cuens et il ont toute leur 
» fiance, i metiés tèle remède et tel consel qu'il affiert; car, sire, le pais ne refusent-il mie, 
» ne ne voellent empeschier; mais il prient que leur pais soit faite avoec le pais le roy 
» d'Engleterre , et qu'il ne demeurent mie sans lui en le wière, pour raison devantdite; 
» car, sire, se vous faisiés le pais des deus roys, se convenroit-il que li roys d'Engleterre 
» s'en mellast de le wière, et aidast le conte encontre le roy, à cui il aroit fait pais, comme 
» aloïés le conte. Et à vous, segneur, qui estes de par le roy d'Engleterre, requièrent-il 
» que vous parliés à no saint-père qu'il face nostre requeste, et que no pais soit faite avoec 
» le vostre, et que vous ne voelliés mie que nous seriens desevré de vous; car de vous nous 
» ne volons mie partir, ne de l’aliance qui est entre le roy et monseigneur; ains l'avons 
» expresséement retenue en le mise à tous jours, et tant soit-il ensi que nous vous otriames 
» à faire mise, pour ce ne vous otriames-no mie à faire, ne à prendre pais sans nous, et à 
» nous laissier en le wier. Laquèle cose de faire pais sans nous, vous ne poés, ne ne 
» devés faire, par le raison des convenences qui sont en l’aliance. Et vous requérons encore 
» que nous tiegniés le convenance le roy, à warder le sien honneur et le vostre, tel gent 
» que vous estes. » Ces paroles dites, li archevesques de Duvelines dist au pape : « Sire, 
» nous vous prions que vous faciés no pais avoec le pais le conte, » et li autres l’en- 
suivirent. Après ces paroles, li papes s’esmeut à se volenté, et dist que pour ce il ne 
laroit mie à faire le pais entre les deus roys ‘. 
La quatrième lettre, qui retrace également les efforts tentés près de 
Boniface VIIT, nous apprend qu'ils ont été stériles : elle annonce en effet, 
par quelques mots ajoutés à la hâte, que le pape a prononcé au palais de 
S'-Pierre la sentence d'arbitrage qu’il a refusé d’ajourner plus longtemps. 
Très chiers sires, nous Robers, Phelippes et Jehans vo fil, vous faisons savoir pour 
verilé el pour certain, que l’endemain dou jour de le Nativitet saint Jehan-Baptiste nous 
fumes avoecques les gens le roy d'Engleterre devant le pape, et li monstrames, pour ce . 
que nous aviens entendu que il entendoit à faire le pays entre le roy de France et le roy 
d'Engleterre, sans vous mettre en le pays, les griés qui vous en poroient avenir, et li 
priames que il ne le vausist mie faire, et qu’il li pleuist attendre dusques à donc que li 
vostre pais fust apointié, et que les pais se fesisent toutes ensanle, pour moult de raisons. Et 
1 Archives de Flandre, à Lille. 
